**Π Α Ρ Α Ρ Τ Η Μ Α Ι Ι**

**Κατηγοριοποίηση εσωτερικών ηλεκτρικών εγκαταστάσεων (ΕΗΕ),**

**χρονικά διαστήματα τακτικών επανελέγχων**

1. Η κατάταξη ΕΗΕ σε κατηγορία Α, Β και Γ και υποκατηγορία, γίνεται με ευθύνη του συντάκτη της ΥΔΕ.
2. Η κατηγοριοποίηση των ΕΗΕ μπορεί να αναγράφεται στην ΥΔΕ με συνεπτυγμένη – κωδικοποιημένη μορφή, π.χ. για την περιγραφή ΕΗΕ σε ανθοπωλείο, δύναται να χρησιμοποιείται ο κωδικός Β1.
3. Σε περίπτωση που μια ΕΗΕ περιλαμβάνει χώρους που, ως επιμέρους τμήματα, εμπίπτουν σε περισσότερες της μιας από τις παρακάτω κατηγορίες (*μικτή εγκατάσταση*), η ΕΗΕ κατατάσσεται στην κατηγορία με το μικρότερο χρονικό διάστημα τακτικού επανελέγχου.
4. Εφόσον κριθεί σκόπιμο από τον συντάκτη της ΥΔΕ για λόγους ασφάλειας, ο χρόνος του επόμενου τακτικού επανελέγχου της ελεγχόμενης ΕΗΕ, μπορεί να ορισθεί μικρότερος από αυτόν που προκύπτει με βάση το κατωτέρω αναφερόμενο μέγιστο χρονικό διάστημα ανά κατηγορία. Στην περίπτωση αυτή, παρατίθεται σχετική αιτιολόγηση επί της ΥΔΕ.

Α. ΕΗΕ σε κατοικίες και ανάλογους χώρους, με μέγιστο χρονικό διάστημα τακτικού επανελέγχου δέκα (10) χρόνια.

1. Κατοικίες ή διαμερίσματα
2. Μονοκατοικίες
3. Μοναστήρια και κοινόβια
4. Κοινόχρηστοι χώροι και κλιμακοστάσια κατοικιών και ανάλογων χώρων
5. Αποθήκες κατοικιών και ανάλογων χώρων
6. Χώροι στάθμευσης σε κατοικίες και ανάλογους χώρους
7. Περιβάλλον χώρος κατοικιών (κήποι, ιδιωτικές πισίνες, σάουνες, υδρομασάζ κ.λπ)
8. Λοιπές περιπτώσεις αυτής της κατηγορίας, μη αναφερόμενες ανωτέρω

Β. ΕΗΕ σε επαγγελματικούς χώρους, με μέγιστο χρονικό διάστημα τακτικού επανελέγχου πέντε (5) χρόνια.

1. Ανθοπωλεία και είδη κηπουρικής
2. Αντλιοστάσια σε κλειστούς χώρους, για άρδευση, ύδρευση, αποχέτευση και πάσης φύσεως καλλιέργειες (π.χ. άρδευση θερμοκηπίων, κλπ.)
3. Αποθηκεύσεις, γενικές αποθήκες
4. Βαφεία
5. Βιομηχανίες
6. Βιοτεχνίες
7. Βιβλιοθήκες
8. Γραφεία
9. Εκθέσεις αυτοκινήτων, μοτοσυκλετών, ποδηλάτων, σκαφών αναψυχής
10. Εμπόριο ειδών σε κλειστούς χώρους που δεν περιγράφονται σε αυτήν την κατηγορία
11. Εμπορικά κέντρα χωρίς ιδιόκτητο υποσταθμό ρεύματος
12. Εργαστήρια
13. Εκτυπώσεις, εκδόσεις & συναφείς δραστηριότητες
14. Ιατρεία,ακτινολογικά εργαστήρια, φυσικοθεραπευτήρια
15. Καθαριστήρια, σιδερωτήρια
16. Καταστήματα που προσφέρουν για κατανάλωση τα προϊόντα τους στο χώρο τους (π.χ. εστιατόρια, ψησταριές, καφέ παντός είδους, καφενεία, μπαρ, video games) έως και 50 ατόμων
17. Καταστήματα πώλησης ειδών ζαχαροπλαστικής, γαλακτοπωλεία
18. Καφεκοπτεία
19. Επαγγελματικός χώρος χωρίς δραστηριότητα
20. Κέντρα ή ινστιτούτα αισθητικής
21. Κέντρα μηχανογράφησης (αυτοτελή)
22. Κηροπλαστεία και εμπόριο κεριών
23. Κοινόχρηστοι χώροι και κλιμακοστάσια επαγγελματικών χώρων
24. Κοσμηματοπωλεία & πώληση ωρολογίων
25. Κουρεία, κομμωτήρια
26. Κτηνοτροφικές & πτηνοτροφικές μονάδες (π.χ. βουστάσια, χοιροστάσια, πτηνοτροφεία, κλπ)
27. Κυλικεία
28. Κρεοπωλεία, ιχθυοπωλεία, αλλαντοπωλεία
29. Λιμενικά υπόστεγα
30. Ναοί, χώροι λατρείας που συγκεντρώνουν μέχρι πενήντα (50) άτομα σε έναν χώρο
31. Ξενοδοχεία, ξενώνες, ενοικιαζόμενα δωμάτια, όπου συγκεντρώνονται μέχρι πενήντα (50) άτομα σε έναν χώρο
32. Ξυλουργεία
33. Οπωροπωλεία, λαχανοπωλεία, κλπ
34. Παντοπωλεία
35. Παραγωγή κινηματογραφικών ταινιών (στούντιο)
36. Πλυντήρια, καθαριστήρια και σιδερωτήρια
37. Πρατήρια άρτου – ζαχαροπλαστικής
38. Ραδιοφωνικοί σταθμοί, σταθμοί τηλεόρασης
39. Σούπερ μάρκετ χωρίς ιδιόκτητο υποσταθμό ρεύματος
40. Συνεργεία συντήρησης και επισκευής αυτοκινήτων και μοτοποδηλάτων
41. Σταθμοί αυτοκινήτων (στεγασμένα πάρκινγκ)
42. Στιλβωτήρια & βαφεία δερμάτινων ειδών
43. Τυπογραφεία
44. Φαρμακεία
45. Φούρνοι
46. Φροντιστήρια
47. Φωτογραφικές εργασίες
48. Φωτοτυπικά κέντρα
49. Χορευτικές λέσχες, σχολές χορού
50. Χρωματοπωλεία (με πώληση και άλλων ειδών)
51. Χώροι διοδίων
52. Λοιπές περιπτώσεις αυτής της κατηγορίας, μη αναφερόμενες ανωτέρω

Γ. ΕΗΕ σε χώρους ψυχαγωγίας και συνάθροισης κοινού και υπαίθριες επαγγελματικές ΕΗΕ, με μέγιστο χρονικό διάστημα τακτικού επανελέγχου δύο (2) χρόνια.

1. Αγροτικά ιατρεία,υγειονομικοί σταθμοί, κέντρα υγείας
2. Αεροδρόμια
3. Αίθουσες δικαστηρίων
4. Αλυκές
5. Αμφιθέατρα
6. Ανοικτά υπαίθρια γήπεδα επαγγελματικού και ερασιτεχνικού ποδοσφαίρου, καλαθοσφαίρισης (μπάσκετ), πετοσφαίρισης (βόλεϊ), αντισφαίρισης (τένις), αντιπτέρισης (μπάντμιντον) κλπ
7. Αντλιοστάσια ανοικτά
8. Αρχαιολογικοί χώροι επισκέψιμοι από το κοινό
9. Βρεφοκομεία, νηπιαγωγεία, παιδικοί σταθμοί, ορφανοτροφεία, κλπ
10. Δημόσιες βιβλιοθήκες
11. Εγκαταστάσεις παραγωγής ηλεκτρικής ενέργειας χαμηλής τάσης που εγχέουν ηλεκτρική ενέργεια στο ΕΔΔΗΕ
12. Εγκαταστάσεις φόρτισης ηλεκτρικών οχημάτων (εφόσον η εγκατάσταση δεν αποτελεί μέρος άλλης επαγγελματικής ή οικιακής εγκατάστασης και είναι σε υπαίθριο χώρο)
13. Εκθέσεις
14. Εμπορικά κέντρα με ιδιόκτητο υποσταθμό ρεύματος
15. Εποχιακά αναψυκτήρια (π.χ. Beach bar, κ.λπ.)
16. Εργοταξιακές παροχές, εργοτάξια
17. Θέατρα παντός είδους, κουκλοθέατρα & θέατρα σκιών
18. Θερμοκήπια
19. Ιδιωτικά & δημόσια κτίρια όπου διενεργούνται συναλλαγές με το κοινό
20. Ιδρύματα ατόμων με ειδικές ανάγκες, ιδρύματα χρονίως πασχόντων
21. Ιππικοί όμιλοι
22. Ιχθυοκαλλιέργειες
23. Καταστήματα που προσφέρουν για κατανάλωση τα προϊόντα τους στο χώρο τους (π.χ. εστιατόρια, ψησταριές, καφέ παντός είδους, καφενεία, μπαρ, video games) άνω των 50 ατόμων
24. Κέντρα διασκέδασης
25. Κινηματογράφοι χειμερινοί & θερινοί
26. Κοινόχρηστοι χώροι και αποθήκες επαγγελματικών εγκαταστάσεων στο ύπαιθρο
27. Κοινόχρηστοι χώροι, κλιμακοστάσια, αποθήκες των χώρων ψυχαγωγίας και συνάθροισης κοινού
28. Κοιμητήρια
29. Κλινικές, νοσοκομεία, ψυχιατρεία
30. Κτίρια της πρωτοβάθμιας, δευτεροβάθμιας και τριτοβάθμιας εκπαίδευσης (δημόσια ή ιδιωτικά)
31. Κτήματα που χρησιμοποιούνται ως πολυχώροι εκδηλώσεων και δεξιώσεων
32. Λούνα παρκ, άλλα παιχνίδια γενικά, παιδότοποι, παιχνιδότοποι κ.λπ.
33. Λιμενικές εγκαταστάσεις εξυπηρέτησης σκαφών αναψυχής
34. Μουσεία
35. Ναοί, χώροι λατρείας που συγκεντρώνονται περισσότερα από πενήντα (50) άτομα σε έναν χώρο
36. Ξενοδοχεία, εφόσον διαθέτουν χώρους που συγκεντρώνονται περισσότερα από πενήντα (50) άτομα σε έναν χώρο
37. Οίκοι ευγηρίας και μονάδες φροντίδας ηλικιωμένων
38. Οικοτροφεία παιδιών ηλικίας μικρότερης των έξι (6) ετών
39. Πλατείες, πάρκα, φωτισμοί οδών, που τα φωτιστικά τους δεν αποτελούν μέρος του εθνικού δικτύου διανομής ηλεκτρικής ενέργειας
40. Πρατήρια υγρών και αερίων καυσίμων
41. Προσωρινά καταλύματα εξυπηρέτησης ατόμων και οικογενειών σεισμοπλήκτων, πυρόπληκτων και γενικότερα φυσικών αιτίων
42. Πισίνες για το κοινό, σε κλειστούς χώρους, υπαίθριες πισίνες (συμπεριλαμβανομένου των πισινών που λαμβάνουν χώρα αγώνες όπως υδατοσφαίριση, κλπ)
43. Σιδηροδρομικοί σταθμοί
44. Σούπερ μάρκετ με ιδιόκτητο υποσταθμό ρεύματος
45. Σπήλαια, επισκέψιμα από το κοινό
46. Στρατόπεδα, φυλάκια
47. Υπαίθρια παρκινγκ (αυτοκινήτων, μοτοσυκλετών, σκαφών αναψυχής, κλπ)
48. Φυλακές, αναμορφωτήρια, κρατητήρια
49. Χιονοδρομικά κέντρα
50. Χώροι κατασκήνωσης / camping
51. Χώροι αθλητικών συγκεντρώσεων
52. Χώροι αναμονής επιβατών (αεροδρομίων, σταθμών λεωφορείων / σιδηροδρόμου / τραμ / μετρό / κλπ)
53. Χώροι καραντίνας (αφορά ανθρώπους, ζώα, φυτά ή γεωργικά προϊόντα για να περιοριστεί η μετάδοση δυνητικά λοιμωδών νόσων)
54. Χώροι πανηγύρεων
55. Χώροι συναυλιών
56. Χώροι συνεδρίων
57. Χώροι υποδοχής προσφύγων
58. Λοιπές περιπτώσεις αυτής της κατηγορίας, μη αναφερόμενες ανωτέρω